שרה גורבי

שׂרה גוֹרְבִּי (ביידיש: שרה גאָרבי; ברוסית: Сара Горби או Горбач (שרה גורבי או גורבץ'); 1900–1980) הייתה זמרת (אלטו) פופולרית צרפתייה, יהודייה ילידת בסרביה, ששרה שירים יהודיים (ביידיש, לאדינו ועברית), צרפתיים, רוסיים, רומניים וצועניים.

 קורות חיים 
 ראשית חייה 
שרה גורבי נולדה בשנת 1900 בשם שרה גורבץ' בקישינב בפלך בסרביה, שבאימפריה הרוסית (כיום קישינאו, ברפובליקת מולדובה). הוריה, זייליג חיימוביץ' גורבץ' (במקור מסטארה אושיציה בפודוליה) ואשתו ביילה קיפלמן, רשמו את נישואיהם בקישינב בשנת 1898. במהלך ילדותה, בית גורבי היה ברובו דובר יידיש ורוסית. גורבי קיבלה מגיל שש חינוך מוזיקלי. היא עזבה את קישינב בגיל 17 כדי ללמוד מוזיקה ביאשי, ברומניה, שם נישאה ליוסף גולדשטיין, מו"ל הרבה יותר מבוגר ממנה, שדיבר גם רומנית וגם יידיש.

הקריירה המוזיקלית
בשל הסביבות הקוסמופוליטיות בהן חיה, במהלך חייה דיברה גורבי שפות רבות באופן שוטף. השפות העיקריות שלה היו יידיש ורוסית, אולם היא דיברה היטב, גם צרפתית, רומנית, איטלקית, ספרדית, פורטוגזית, גרמנית ואנגלית היא עברה לגור ברומא בה למדה פיתוח קול אצל זמר הבריטון מטיאה בטיסטיני ולאחר מכן בפריז, בה קיבלה שיעורי פיתוח קול מהזמרת פאני מלנורי-מרסייאק ששכנעה אותה לעזוב את קריירת האופרה לטובת שירת לידר. גורבי פנתה לבסוף לשירת שירים בעלי צביון עממי ורומנסות בעיקר ביידיש וברוסית.

היא נהגה לחזור ליאשי בכל קיץ עד פרוץ מלחמת העולם השנייה כדי לבקר אצל בעלה ואצל אמה. היא במהלך שנות ה-30 סיירה באופן קבוע בדרום אמריקה. למשך תקופה מסוימת בשנות ה-30 היא הופיעה תחת שם משפחתו של בעלה (שרה גולדשטיין) לפני שעברה לשם הבמה שרה גורבי.

שנות מלחמת העולם השנייה
בשנת 1940, גורבי ובעלה היגרו להאיטי אך כעבור זמן מה המשיכה גורבי לארצות הברית. בסביבות 1949, גורבי חזרה לפריז; עם מות בעלה בהאיטי ב-1950 היא התיישבה באופן קבוע בפריז
היא המשיכה להקליט עד 1970.
בפריז היא הקליטה לא מעט אלבומים תחת הלייבל Eledisc, אשר הוציאה לאור הקלטות רבות של זמרים דוברי יידיש.
שרה גורבי כללה ברפרטואר שלה לא מעט שירים על מלים מאת משוררים ידועים בשפה יידיש, כמו איציק מאנגר,ישראל גויכברג, זליג ברדיצ'בר, מרדכי גבירטיג, אברהם גולדפאדן ,איציק פפר, מני לייב, משה קולבק, זישה לנדוי, שמרקה קצ'רגינסקי ואחרים.
במשך שנות ה-1940 שירים אלה הוקלטו בתקליטים רבים של 78 סיבובים/ד בעיקר בארצות הברית., בלייוי תדמורות בניצוחם של המלחין ז'אק מטהן (1986-1905) ושל רובין לאופר, לימים מנהל הקונסרבטוריון למוזיקה של סן פרנסיסקו. היא הקליטה קצת פחות שירי עם . גורבי הלחינה כמה פעמים מוזיקה על מלים של משוררים - למשל "אוונט ליד" (שיר ערב) על מלים של איציק מאנגר. בשנים 1943-1939 עיבד המלחין סטפן וולפה שירים עבור הזמרת.

היא המשיכה באופן קבוע לצאת לסיבובי הופעות ובילתה חודשים בשנה הרחק מצרפת במקומות כמו מקסיקו, דרום אמריקה, דרום אפריקה וישראל. מאפיין ראוי לציון של המוזיקה שלה היה שהיא המשיכה במשך רוב הקריירה שלה לשיר בניב היידיש הבסרבי שלה.

היא נפטרה בשנת 1980 בפריז. הובאה לקבורה בבית העלמין בבאנייה.

אחד מתלמידיה הוא הזמר, מלחין ופזמונאי הצרפתי של שירים ביידיש ז'אק גרובר (1951-2006)

חייה הפרטיים
על פי האגדה הזמרת החליטה שלא ללדת ילדים מוך חשש לאיבוד קולה, כפי שקרה לאמה אחרי שבע לידות.

הוקרה 
1953 - גראן פרי דו דיסק - בצרפת
1989 (אחרי מותה) - גראן פרי לתעודה היסטורית של אקדמיית שארל קרוס
עבור הדיסק "השירים הבלתי נשכחים של הגטו" (Les inoubliables chants du ghetto) עם התזמורת Structures Sonores של ז'אק לסרי

הנצחה 
ב-1987 פרסמה אלן פרינס מאמר בו תיארה את כשרונה של שרה גורבי ואת אהבתה לשפות ודיאלקטים
הוקם פרס על שמה - פרס שרה גורבי - ליוצרים יצירות מוזיקליות בשפה יידיש.
עם חתני הפרס נמנים המלחין הישראלי דניאל גלאי (2002) והמשורר והעורך לב ברינסקי

 אלבומים 

Sarah Gorby, Nicolas Orlovsky And His Orchestra - Russian Songs (10", אלבום, מונו) - (שירים רוסיים - שרה גורבי, ניקולס אורלובסקי ותזמורתו)FelstedSDL 860511957Songs Of The Ghetto - (שירי הגטו)Philips1966Russie Eternelle - Chansons Russes Et Tziganes - (רוסיה נצחית - שירים רוסיים וצועניים)Arion1973Romanceros Judio-Españoles - (רומנסרוס יהודים ספרדיים)Arion1974Russian & Gypsy Songs (LP, Album) (שירים רוסיים וצועניים)ArionFARN 910171975Sarah Gorby, Le Trio Russe - Gaida Troika : Chansons Russes Et Tziganes (LP) (שרה גורבי, והשלישייה הרוסית "גיידה טרויקה") - שירים רוסיים וצוענייםArionARN 33 5041979Jacques Lasry Avec Sarah Gorby - Cantique Des Cantiques
(שיר השירים - ז'אק לסרי עם שרה גורבי)Philipsלא ידועRomances Populaires Russes Et Tziganes (LP, Album) (רומנסות עממיות רוסיות וצועניות)OSI DisquesOS 19לא ידועRomanceros Judio-espagnoles (LP, Album) (רומנסרוס יהודיים- ספרדיים)ArionARN 31 942לא ידועRomances Populaires Russes Et Tziganes (10", Album) (רומנסות עממיות רוסיות וצועניות)OSI DisquesOS 10לא ידועChansons Russes Et Tiganes (LP, Album, Mono) (שירים רוסיים וצועניים)BAMLD 387לא ידועRussian Melodies (LP) (מנגינות רוסיות)Dana InternationalDILP 8007לא ידועToute La Russie Avec (LP) (רוסיה כולה)RésonancesRésonances n° 56לא ידועRussian And Gipsy Songs / Yiddish Songs (10", MiniAlbum) (שירים רוסיים וצועניים/ שירים ביידיש)Ducretet-Thomson Records (London)MEL 94003לא ידועSarah Gorby with Didier Boland Orch.* - Melodies Of Israel (LP)
(שרה גורבי עם תזמורת דידייה בולאן - מנגינות ישראל)Dana InternationalDILP 8013לא ידועSarah Gorby / Jean Bonal - Chants Judeo Espagnols Du XVI° Siecle (LP, Album, Mono) (שרה גורבי וז'אן בונאל - שירים יהודים ספרדיים מן המאה ה-16)Philips, PhilipsR 832.581 Y, R77.487 Lלא ידוע

 ראו גם 
 אל-הורות

לקריאה נוספת
 Ellen Prince, 'Sarah Gorby, Yiddish folksinger: A case study of dialect shift', InternationalJournal ofthe Sociology of Language 67 (1987), pp. 83–116.

 קישורים חיצוניים 

 שרה גורבי באתר מרכז רשת למוזיקה יהודית
 שרה גורבי, בית לזמר העברי
 שרה גורבי בקטלוג פרידמן של אוניברסיטת פנסילבניה
 שרה גורבי באתר http://yiddishmusic.jewniverse.info/gorbysarah/index.html
 Sarah Gorby, All Music
זמרשת
 Sarah Gorby Discography of CDs
 Songs of the Ghetto
 Elesdisc: Last of the Jewish Music Record Labels in Europe 


art. Sarah Gorby אתר המכון למוזיקה יהודית בפריז
Victor Eskenasy De la Chișinău la Paris: Sarah Gorby o voce extraordinară (VIDEO) ויקטור אסקנזי - מקישינב לפריז:שרה גורבי - קול יוצא דופן - וידאו - באתר הרדיו אירופה חופשית מולדובה 
Jean Sebastien Noël - The Construction and Reconstruction of a Transatlantic Repertoire pf Resistance and Mourning in the Postwar Years ch 10 in Anais Fléchet et al - Music and Postwar Transitions in the 19th and 20th Centuries, Berghan Books, 2023
arion music תרגום כמה מהשירים יידיש שברפרטואר של שרה גורבי באתר אריון מיוזיק
Discography of American Historical Recordings
Edwin Seroussi - Sonic Ruins of Modernity- Judeo-Spanish Folksongs Today, Routledge, 2023
Sarah Gorby on Ebay site

 הערות שוליים 

קטגוריה:זמרות יהודיות צרפתיות
קטגוריה:זמרים השרים ביידיש
קטגוריה:זמרות השרות ביידיש
קטגוריה:זמרות יהודיות רוסיות
קטגוריה:יהודים מבסרביה
קטגוריה:יהודיות רומניות
קטגוריה:יהודיות צרפתיות
קטגוריה:זמרים השרים בלאדינו
קטגוריה:ילידות 1900
קטגוריה:רוסיות שנפטרו ב-1980